চিনো কাপড়

চিনো কাপড় হলো একটি টুইল ফ্যাব্রিক, যা মূলত খাঁটি তুলা থেকে তৈরি হয়। এই কাপড় দিয়ে তৈরি সবচেয়ে সাধারণ পণ্য হলো প্যান্ট, যা ব্যাপকভাবে চিনোস  নামে পরিচিত। আজকাল এটি তুলা-সিন্থেটিক মিশ্রণেও পাওয়া যায়।

১৯ শতকের মাঝামাঝি সময়ে ব্রিটিশ এবং ফরাসি সামরিক পোশাকের জন্য এটি তৈরি করা হয়েছিল, যা পরবর্তীতে সাধারণ পোশাকে রূপান্তরিত হয়েছে। স্প্যানিশ-আমেরিকান যুদ্ধের সৈনিকরা যখন ফিলিপাইন থেকে তাদের টুইল সামরিক প্যান্ট পরে ফিরে আসে তখন থেকে মার্কিন যুক্তরাষ্ট্রে এমন কাপড়ের প্যান্ট জনপ্রিয়তা পায়।

 ব্যুৎপত্তি 
মার্কিন সৈনিকরা এই প্যান্টকে কেন  "চিনোস" নামে ডাকত তা এখনও পরিষ্কার নয়। ধারণা করা হয় কাপড় বা প্যান্ট হয়তো চীনে তৈরি হয়েছিল।

আমেরিকান হেরিটেজ ডিকশনারি থেকে জানা যায় যে শব্দটি আমেরিকান স্প্যানিশ "চিনো" থেকে এসেছে, যার অর্থ "টোস্টেড" বা পোড়ানো, যা কাপড়ের সাধারণ রঙের প্রতি ইঙ্গিত করে। তবে এটি স্প্যানিশ শব্দটির সাধারণ অর্থ নয়।

 ইতিহাস 
প্রথমে সামরিক ব্যবহারের জন্য ডিজাইন করা, চিনো ফ্যাব্রিক মূলত তৈরি করা হয়েছিল সাধারণ, টেকসই এবং আরামদায়ক হওয়ার জন্য, যাতে সৈনিকরা এটি পরতে পারে। প্রাকৃতিক আর্থ-টোন রঙের ব্যবহার করার ফলে আগে ব্যবহার করা উজ্জ্বল রঙের টিউনিকের পরিবর্তে ছদ্মবেশের দিকে এগিয়ে যাওয়া সহজ হয়। ১৮০০ শতকের শেষার্ধে ব্রিটিশ এবং মার্কিন সেনাবাহিনী এটিকে স্ট্যান্ডার্ড পোশাক হিসেবে গ্রহণ করে।

এই খাঁটি তুলার কাপড়টি প্যান্টের জন্য ব্যাপকভাবে ব্যবহৃত হয়, যা "চিনোস" নামে পরিচিত। মূল খাকি (হালকা বাদামী) রঙই ঐতিহ্যগত এবং সবচেয়ে জনপ্রিয় রং, তবে চিনো বিভিন্ন রঙেও তৈরি হয়।

 তথ্যসূত্র 

 আরও পড়ুন 





বিষয়শ্রেণী:ট্রাউজার্স ও শর্টস
বিষয়শ্রেণী:তাঁতে বোনা কাপড়